Folketing
2007-01-10

Det er jo vigtigt, når det er så stort et område, som det her er, altså hele det medicinske område, at vi respekterer den arbejdsdeling, der er, hvor det er regionerne og kommunerne, der har ansvaret for at finde redskaberne og finde de rigtige løsninger derude. Men jeg synes jo, at vores opgave så er at være meget klare på, om tingene samlet set, når man skuer ud over landet, går i den rigtige retning. Her synes jeg, at forslagsstillerne måske har en pointe i, at vi måske ikke er helt klar over, om det på det samlede medicinske område faktisk er sådan, at vi i dag kan måle, at det rent faktisk er bedre, end det var for 2 eller 3 år siden, eller om det ligger nogenlunde fladt – også set i lyset af, at der bliver investeret i sundhedsvæsenet. (Kort bemærkning). Indenrigs- og sundhedsministeren (Lars Løkke Rasmussen): Vi kan jo måle, at der er et betydeligt løft i aktiviteten på det medicinske område.